**সবুজ কানন স্কুল এন্ড কলেজ** হচ্ছে বাংলাদেশের সিরাজগঞ্জ জেলার সিরাজগঞ্জ সদর উপজেলায় অবস্থিত একটি উচ্চ মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৮০ সালে।

ইতিহাস
------

১৯৮০ সালে সিরাজগঞ্জ জেলার শিক্ষার মান বৃদ্ধির উদ্দেশ্যে ডেপুটি কমিশনার মোঃ আজিজুল হক ভূঁইয়া একটি বিদ্যালয় প্রতিষ্ঠা করেন। প্রাইমারি স্কুল প্রতিষ্ঠার মাধ্যমে বিদ্যালয়টির যাত্রা শুরু হয়। পরবর্তীতে, বিদ্যালয়টি ১৯৯৫ সালে নিম্ন-মাধ্যমিক বিদ্যালয়ে উন্নীত হয়। ১৯৯৭ সালে মাধ্যমিক বিদ্যালয়ে উন্নীত হওয়ার পাশাপাশি নাম পরিবর্তিত হয়ে *সবুজ কানন উচ্চ বিদ্যালয়* হয়। ২০২১ সালে উচ্চ মাধ্যমিক বিভাগ চালু করা হলে বিদ্যালয়ের নাম পরিবর্তন করে *সবুজ কানন স্কুল এন্ড কলেজ* রাখা হয়।

শিক্ষা কার্যক্রম
----------------

বিদ্যালয়টিতে ছেলে-মেয়ে উভয়ের অধ্যয়নের সুযোগ থাকে। বর্তমানে এ বিদ্যালয়ে প্লে থেকে দ্বাদশ শ্রেণি পর্যন্ত শিক্ষাদান করা হয়। মেয়েদের প্রভাতী শাখা এবং ছেলেদের দিবা শাখায় শিক্ষাদান করা হয়।

ইউনিফর্ম
--------

* ছেলেদের সাদা শার্ট     , কালো প্যান্ট     , সাদা কেডস্      এবং কালো বেল্ট     ; কলেজের জন্য কালো জুতা

* মেয়েদের নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ৪২৪ | ৪০৭ | ৯৫.৯৯ |
| ২০২০ | এসএসসি | ৪৫৫ | ৪৪৯ | ৯৮.৬৮ |
| ২০২১ | এসএসসি | ৫৬৫ | ৫৩২ | ৯৪.১৬ |
|

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড
---------------------------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম
------------------

এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন

1. আইসিটি ক্লাব
2. বিজ্ঞান ক্লাব
3. বিতর্ক ক্লাব
4. সংগীত ও নাট্য ক্লাব

### অন্যান্য কার্যক্রম

* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
* বিএনসিসি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* সিরাজগঞ্জ সদর উপজেলা
* সিরাজগঞ্জ জেলা
* সিরাজগঞ্জ জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, সবুজ কানন স্কুল এন্ড কলেজ"। *sabujkanan.edu.bd*। সংগ্রহের তারিখ ২০২২-১১-১৪।
2. ↑  "List of Institutions" (XLS)। *শিক্ষা মন্ত্রণালয়*। সংগ্রহের তারিখ জুলাই ১৫, ২০১৪।
3. ↑  "ফলাফল"। *banbeis.gov.bd*। সংগ্রহের তারিখ ২০২২-১১-১৪।